Tartu jesuiitide gümnaasium

Tartu jesuiitide gümnaasium oli Tartu jesuiitide kolleegiumi juures asunud 5-klassiline gümnaasium Tartus. Kool tegutses aastatel 1583–1601 ja 1611–1625.Tartu jesuiitide gümnaasium ja tõlkide seminar, EE 12, 2003 

Jesuiitide gümnaasium asus endises Tartu Püha Katariina kloostris, mis koos Püha Katariina kirikuga asus Jakobi ja Laia tänava nurgalJüri Kivimäe, Kõrgema kooli eelloost Tartus. Jesuiitide koolitegevusest, TRÜ: Tartu Riiklik Ülikool: EKP TRÜ komitee, TRÜ rektoraadi, ELKNÜ TRÜ komitee ja TRÜ ametiühingukomitee häälekandja, nr. 35, 3 detsember 1971.

Jesuiitide gümnaasium asutati Tartus jesuiitide domitsiiliumi (aastast 1585 Tartu jesuiitide kolleegium) juurde 18. aprillil 1583. 1583. aasta märtsis saabusid Tartusse Jesuiitide ordu Poola orduprovintsiaali Giovanni Paolo Campana juhtimisel jesuiidipaatrid Theodor Havkenscheid, Thomas Busaeus, Valentin Hengelius ja Johannes Ambrosius Völcker ning kaks ilmikvenda - Johannes Strunk ja Stepan Braun, Hollandist pärit paater Busaeusest saigi Tartu jesuiitide juhtJüri Kivimäe, Jesuiidid ja Tartu, Postimees, 11. juuni 1996. Antonio Possevino jõudis Tartusse 1585. aasta hilissuvel ning Possevino töötas välja seminari õppetöö põhikorra ja kasvatuse reeglid. 1585. aastal trükiti Vilniuses Thomas Busaeuse poolt tõlgitud katoliiklik katekismusEesti kirjandusajalugu tekstides. Esimene osa. Toimetanud: Mart Lepik, Gustav Suits. Tartu, 1932, Akadeemilise Kirjandusühingu toimetised IV-1, lk XIV jj. Katekismuse avaldamise taga seisis ilmselt Possevino isiklikultVillem Alttoa, Stahli-eelsest eestikeelsest trükisõnast. Keel ja Kirjandus, 1974, nr 11, lk 679.

1583. aastal õppis gümnaasiumis 30 kasvandikku, neist 3 sakslast, ülejäänud enamuses poolakad; teistel andmetel ka eestlasi ja valgevenelasi. Paater Maselli visitatsiooni ajal 1592. aastal oli gümnaasiumi kolmes klassis kokku 70 õpilast.

Vastavalt jesuiitide õppekavale «Ratio studiorum» oli nende õppesüsteemis 3 astet: gümnaasium, filosoofia ja teoloogia. Gümnaasiumis nähti ette 5 klassi (7 õppeaastat); 4. ja 5. klass töötasid kumbki 2 aastat. Õppimist alustajad pidid oskama ladina keeles lugeda ja kirjutada. Esialgu asus Tartu jesuiitide gümnaasiumis tööle ainult alamaste (kolm esimest õppeaastat). Õpetajateks olid jesuiidipaatrid ja orduvennad, nooremates klassides ka mõned kolleegiumis elanud ilmikvennadAleksander Elango, Eesti pedagoogilise mõtte arengu radadelt. Jesuiitide kolleegium Tartus, Tallinn, 2002, lk 23.  
Gümnaasium jagunes omakorda: 
 grammatika, mis hõlmas 5 õppeaastat ja 3 klassi.
 nn. humaniora, kaheaastane humaniora-kursus ja 
 retoorika, kaheaastane retoorikakursus. 

1600. aasta detsembriks, kui Södermanlandi hertsog Karl Rootsi-Poola sõjas Tartu ümber piiras olid gümnaasiumi õppejõud ja kõik õpilased Tartust läheneva sõja kartusel lahkunud. Tartu hõivamisel laskis hertsog Karl 1601. aastal linna jäänud jesuiidid (sh Johannes Esto) vangistada ning Rootsi saata. 1603. aastal, kui Rzeczpospolita väed Tartu tagasi vallutasid, jätkas jesuiitide kool tööd alles 1611. aastal 20 õpilasega. Järgmise Rootsi-Poola sõda taaspuhkemisel ja Tartu 1625. aasta augustis kapituleerumisel rootslastele, lõpetas kool ametlikult oma tegevuse 1625. aastal.

 Vaata ka 
 Tartu jesuiitide seminar
Tallinna Gümnaasium, mis avati 1631. aastal

 Viited 

 Kirjandus 
Vello Helk, Die Jesuiten in Dorpat. "Zeitschrift für Ostforschung". 1963, Heft 4, lk. 673–687.
Enn Tarvel, Gymnasium Derpatense 1583–1625. Keel ja Kirjandus, 1971, nr 11, lk 673-677
Edgar Oissar, Lisand Tartu jesuiitide kolleegiumi raamatukogu ajaloole. Keel ja Kirjandus, 1972, nr 9, lk 559-560
Jüri Kivimäe, Jesuiitide koolitegevusest Tartus, Tartu Ülikooli ajaloo küsimusi, Tartu 1975. lk 5-16
Vello Helk, "Die Jesuiten in Dorpat 1583–1625: ein Vorposten der Gegenreformation in Nordosteuropa", Odense, University Press, 1977
Aleksander Elango, Eesti pedagoogilise mõtte arengu radadelt. Jesuiitide kolleegium Tartus, Tallinn, 2002, lk 23-24
Kategooria:16. sajand Tartus
Kategooria:Tartu endised koolid
Kategooria:Katoliiklus Eestis
Kategooria:Poola valitsusaeg Eestis